**ΑΝΑΚΟΙΝΩΣΗ-ΨΗΦΙΣΜΑ ΤΟΥ Δ.Σ. ΣΥΛΛΟΓΟΥ ΕΡΓΑΖΟΜΕΝΩΝ Γ.Ν. ΧΑΝΙΩΝ ΚΑΙ ΕΓΕΣΥΧ**

Εδώ και χρόνια εκφράζουμε την αντίθεση μας στα «**εντέλλεσθε**» και στις αποφάσεις μετακίνησης Ιατρών και λοιπού Προσωπικού από το ένα Νοσοκομείο στο άλλο με σκοπό ουσιαστικά να μπαλώνουμε τρύπες και να ανοίγουμε άλλες!!

Οι αποφάσεις αυτές όχι μόνο δεν βοηθούν αλλά αντίθετα θέτουν σε άμεσο κίνδυνο την λειτουργία και των ελάχιστων κλινικών των Νοσοκομείων που λειτουργούν ακόμα σε ομαλά πλαίσια.

Τα αποτελέσματα είναι ολέθρια δημιουργώντας προβλήματα στις εργασιακές σχέσεις και οι Υγειονομικοί οδηγούνται σε παραιτήσεις από το ΕΣΥ.

Δηλώνουμε ΑΝΤΙΘΕΤΟΙ σε όλες αυτές τις πρακτικές και σε αυτές που θέλουν την Κυβέρνηση να έχει σκοπό την απόλυση των Συμβασιούχων στην Καθαριότητα, Φύλαξη και Σίτιση και την επαναφορά των Εργολάβων στα Νοσοκομεία που στην πραγματικότητα η δαπάνη θα είναι πολύ μεγαλύτερη!

Ζητούμε από όλους τους Φορείς του Νησιού μας να καταλάβουν αυτά που φωνάζουμε χρόνια και να προβούν σε άμεσες λύσεις:

-Μονιμοποιήσεις όλων των εργαζομένων με ελαστικές σχέσεις Εργασίας

-Άμεσες Προσλήψεις Ιατρών – Νοσηλευτών και όλων των ειδικοτήτων προσωπικού δίνοντας **ΣΩΣΤΑ ΚΙΝΗΤΡΑ!!!**

**ΤΑ ΔΣ ΤΩΝ ΣΥΛΛΟΓΩΝ ΕΡΓΑΖΟΜΕΝΩΝ ΓΝΧ ΚΑΙ ΕΓΕΣΥΧ**